ananddey/assamese-wiki-corpus huggingface dataset:
মাওলাইনং গাঁও

মাওলাইনং এখন সৰু  কিন্তু আটকধুনীয়া পাহাৰীয়া গাঁও। ভাৰতবৰ্ষৰ মেঘালয় ৰাজ্যৰ পূৱ খাচী হিলচ ত অৱস্থিত এই গাঁৱৰ বৈশিষ্ট্য এয়ে যে, এইখন এচিয়া মহাদেশৰ সবাতোকৈ পৰিষ্কাৰ গাঁও। খাচীয়া সম্প্ৰদায়ৰ এই গাঁওখনৰ সমাজ মাতৃপ্ৰধান।
এই গাঁওখন পাইনুৰ্চলা সাম্প্ৰদায়িক বিকাশ কেন্দ্ৰ আৰু পাইনুৰ্চলা বিধান সভাৰ অন্তৰ্গত।

ভৌগোলিক স্থিতি

ভৌগোলিক স্থিতি ২৫°১১'৫৯"উ আৰু ৯১°৫৫'৫৪"পূ
মাওলাইনং শ্বিলংৰ পৰা ভাৰত বাংলাদেশ সীমান্তৰ দিশত ৯০ কি.মি দূৰত্বত অৱস্থিত ।

জনসংখ্যা

২০১৫ চনৰ লোকপিয়ল অনুসৰি গাঁওখনৰ মুঠ জনসংখ্যা ৫০০জন, আৰু ইয়াত মুঠ ৯৫ টা পৰিয়াল আছে । স্বাক্ষৰতাৰ হাৰ ১০০% ।

বৃত্তি

গাঁওখনিৰ উৰ্পাজনৰ প্ৰধান উৎস হৈছে কৃষি ৷ অসমৰ দৰেই ইয়াত তামোল গছৰ পৰিমাণ বেছি সেয়ে চুপাৰীৰ ব্যৱসায় দেখা যায়।

পৰিষ্কাৰ পৰিচন্নতা

পৰিষ্কাৰ পৰিচন্নতাৰ বাবেই মাওলাইনং আজি পৃথিৱী বিখ্যাত। চাফ চিকুণতা বজাই ৰখাত শিশুৰ পৰা বৃদ্ধলৈ কোনোৱেই কৃপণালী নকৰে। এক নিৰ্দ্দিষ্ট দূৰত্বৰ আৰেঁ আৰেঁ থকা  বাহঁৰ ডাষ্টবিনত পেলনীয়া সামগ্ৰী নিক্ষেপ কৰে। গাঁওখন ২০০৩ চনত এচিয়াৰ আৰু ২০০৫ চনত ভাৰতৰ সবাতোকৈ পৰিষ্কাৰ গাঁও হিচপে বিবেচিত হৈছে।

পৰ্যটন কেন্দ্ৰ

প্ৰকৃতিয়ে গাঁও খনক পৰ্যটনৰো সুবিধা কৰি দিছে। ইয়াৰে দাতিকাষৰীয়া ৰিৱাই অঞ্চলত লিভিং ৰুট ব্ৰিডজ (living root bridge) আছে, যি, প্ৰাকৃতিক শৈলীৰ গছৰ শিপাৰ দলং। ইয়াত ৮৫ ফুট ওখ বাহৰ চাং আছে য'ৰ পৰা বাংলাদেশৰ সমভূমি দৃষ্টিগোচৰ হয় (sky view point)। এনেধৰণৰ পৰ্যটন স্থলীবোৰে ক্ৰমশঃ গাঁওখনৰ গুৰুত্বতা বৃদ্ধি কৰিছে ।

তথ্য সংগ্ৰহ

শ্ৰেণী:মেঘালয়ৰ পৰ্যটনস্থলী
শ্ৰেণী:ভাৰতৰ গাঁও
অলিভিয়া ৰড্ৰিগো

অলিভিয়া ইছাবেল ৰড্ৰিগো (ইংৰাজী: Olivia Isabel Rodrigo; জন্ম: ২০ ফেব্ৰুৱাৰী, ২০০৩) এগৰাকী আমেৰিকান গায়িকা-গীতিকাৰ আৰু অভিনেত্ৰী। সৰুতে তেওঁ নিজৰ কেৰিয়াৰ আৰম্ভ কৰিছিল; বিজ্ঞাপন আৰু ডাইৰেক্ট-টু-ভিডিঅ’ ছবি এণ আমেৰিকান গাৰ্ল: গ্ৰেচ ষ্টাৰছ আপ চাক্সেছ (২০১৫)ত অভিনয় কৰিছিল। ডিজনী চেনেলৰ ধাৰাবাহিক বিজাৰ্ডভাৰ্ক (২০১৬–২০১৯) আৰু ডিজনী+ ধাৰাবাহিক হাইস্কুল মিউজিকেল: দ্য মিউজিকেল: দ্য ছিৰিজ (২০১৯–২০২২)ত মুখ্য চৰিত্ৰত অভিনয় কৰি তেওঁ বিশেষ জনপ্ৰিয়তা লাভ কৰে।

ৰেকৰ্ডিং কেৰিয়াৰত মনোনিৱেশ কৰি ৰড্ৰিগোৱে ২০২১ চনত গেফেন ৰেকৰ্ডছৰ সৈতে চুক্তিবদ্ধ হৈ একক গীত "ড্ৰাইভাৰছ লাইচেন্স" মুকলি কৰে, যিয়ে একেৰাহে আঠ সপ্তাহ ধৰি আমেৰিকাৰ বিলবোৰ্ড হট ১০০-ৰ প্ৰথম স্থান দখল কৰে আৰু তেওঁক আন্তঃৰাষ্ট্ৰীয় খ্যাতিলৈ উন্নীত কৰে। সেই বছৰতে তেওঁৰ প্ৰথম ষ্টুডিঅ’ এলবাম ছ’ৰ মুক্তি পায়, যাৰ পৰা দ্বিতীয়টো এক নম্বৰ গীত "গুড ৪ ইউ" আৰু লগতে সফল একক গীত "ডেজা ৱু", "ট্ৰেইটাৰ" আৰু "ব্ৰুটাল" প্ৰকাশ পায়। তাৰ পিছত ২০২২ চনত তথ্যচিত্ৰ অলিভিয়া ৰড্ৰিগো: ড্ৰাইভিং হোম ২ ইউ মুক্তি পায়, য’ত ছ’ৰ এলবামৰ সৃষ্টিশীল প্ৰক্ৰিয়া দৰ্শোৱা হৈছে। ২০২৩ চনত ৰড্ৰিগোৱে তেওঁৰ দ্বিতীয়টো ষ্টুডিঅ’ এলবাম গাটছ মুকলি কৰে; ইয়াৰ সৈতে তেওঁৰ তৃতীয় নম্বৰ-ৱান গীত "ভেম্পায়াৰ" আৰু একক গীত "ব্যাড আইডিয়া ৰাইট?" আৰু "গেট হিম বেক!" মুক্তি পায়।

সামগ্ৰিকভাৱে ৰড্ৰিগোৱে বিলবোৰ্ড হট ১০০-ত তিনিটা এক নম্বৰ একক গীত, দুটা ইউ.এছ. বিলবোৰ্ড ২০০ নম্বৰ-ৱান এলবাম আৰু ৰেকৰ্ডিং ইণ্ডাষ্ট্ৰী এছ’চিয়েশ্যন অৱ আমেৰিকা (RIAA)-ৰ পৰা মাল্টি-প্লেটিনাম প্ৰমাণপত্ৰ লাভ কৰিছে। তেওঁ তিনিটা গ্ৰেমী বঁটা, চাৰিটা এমটিভি ভিডিঅ’ মিউজিক বঁটা আৰু সাতটা বিলবোৰ্ড মিউজিক বঁটা লাভ কৰিছে। ২০২১ চনত টাইম-ৰ বছৰৰ মনোৰঞ্জক, ২০২২ চনত বিলবোৰ্ড-ৰ বছৰৰ মহিলা আৰু ২০২২ আৰু ২০২৪ চনত দুবাৰকৈ এএছচিএপি-ৰ বছৰৰ পপ মিউজিক গীতিকাৰ হিচাপে স্বীকৃতি লাভ কৰে।

প্ৰাৰম্ভিক জীৱন

অলিভিয়া ইছাবেল ৰড্ৰিগোৰ জন্ম ২০ ফেব্ৰুৱাৰী ২০০৩ চনত, কেলিফৰ্ণিয়াৰ মুৰিয়েটা চহৰৰ ৰেঞ্চো স্প্ৰিংছ মেডিকেল চেণ্টাৰত হৈছিল। তেওঁ স্কুল শিক্ষিকা জেনিফাৰ আৰু পৰিয়াল পৰামৰ্শদাতা ক্ৰিছৰ একমাত্ৰ সন্তান। তেওঁ ওচৰৰ টেমেকুলা চহৰত ডাঙৰ-দীঘল হৈছিল। ৰড্ৰিগোৰ বাওঁ কাণটো আংশিকভাৱে শ্ৰৱণশক্তিহীন অৱস্থাত জন্ম হৈছিল।

ৰড্ৰিগো আংশিকভাৱে ফিলিপিনো বংশোদ্ভূত আৰু নিজকে ফিলিপিনো আমেৰিকান হিচাপে পৰিচয় দিয়ে। তেওঁৰ পিতৃ-পক্ষৰ দাদা-আইতা আৰু প্ৰপিতামহ-প্ৰমাতামহ ফিলিপাইনছৰ পৰা আমেৰিকালৈ অভিবাসন কৰিছিল আৰু তেওঁলোকৰ পৰিয়ালে ফিলিপিনো পৰম্পৰা, বিশেষকৈ ফিলিপিনো খাদ্য প্ৰস্তুতিৰ পৰম্পৰা পালন কৰে। তেওঁৰ মাতৃৰ জাৰ্মান আৰু আইৰিছ বংশোদ্ভৱ আছে।

তেওঁ নিজৰ অভিভাৱকৰ প্ৰিয় অল্টাৰনেটিভ ৰক সংগীত শুনি ডাঙৰ হৈছিল; উদাহৰণস্বৰূপে নো ডাউট, পাৰ্ল জেম, দ্য হোৱাইট ষ্ট্ৰাইপছ আৰু গ্ৰীণ ডে আদি ব্যাণ্ড।

ৰড্ৰিগোৱে মুৰিয়েটাৰ লিছা জে. মেইলছ এলিমেণ্টাৰী স্কুলত অধ্যয়ন কৰিছিল আৰু বিদ্যালয়ৰ পৰ-বিদ্যালয় সংগীত নাট্য কাৰ্যসূচীত অংশগ্ৰহণ কৰিছিল। পাঁচ বছৰ বয়সত তেওঁৰ পিতৃ-মাতৃয়ে তেওঁক কণ্ঠশিক্ষাৰ বাবে জেনিফাৰ ডাষ্টমেনৰ ওচৰলৈ লৈ যায়; ডাষ্টমেনে তেওঁক বিভিন্ন স্থানীয় গীত প্ৰতিযোগিতাত অংশগ্ৰহণ কৰোৱায়। ডাষ্টমেনৰ পৰামৰ্শত তেওঁৰ পিতৃ-মাতৃয়ে তেওঁক অভিনয় শিক্ষাও দিয়ায়। তেওঁ ৯ বছৰ বয়সত পিয়ানো শিক্ষা ল’বলৈ আৰম্ভ কৰে। ২০১০ চনৰ মে’ মাহত, সাত বছৰ বয়সত, তেওঁ প্ৰথমবাৰৰ বাবে অ’ল্ড নেভিৰ এটা বিজ্ঞাপনত পৰ্দাত দেখা দিয়ে।

তথ্যসূত্ৰ

বাহ্যিক সংযোগ

শ্ৰেণী:আমেৰিকান অভিনয় শিল্পী
শ্ৰেণী:আমেৰিকান কণ্ঠশিল্পী
শ্ৰেণী:জীৱিত ব্যক্তি
সৌৰভ কুমাৰ চলিহা (গ্ৰন্থ)

সৌৰভ কুমাৰ চলিহা অসমীয়া সাহিত্যিক, পদাৰ্থবিজ্ঞানৰ অধ্যাপক সৌৰভ কুমাৰ চলিহাৰ বিষয়ে বিনয় মোহন শইকীয়াই ৰচনা কৰা এখন জীৱনী গ্ৰন্থ।

উদ্ধৃতিসমূহ

অসমীয়া সাহিত্য জগতত সৌৰভ কুমাৰ চলিহা কৃপাবৰ বৰবৰুৱাৰ পাছৰজন সাহিত্যিক, যাৰ একমাত্ৰ চিনাকি, তেওঁ এজন সাহিত্যিক-তেওঁৰ বাকীবোৰ চিনাকি বা পৰিচয় হ'ল (ওপৰত বৰ্ণনা কৰা) মূল চিনাকিটোৰপৰা ওলোৱা কেতবোৰ গৌণ তথ্যহে মাথোন। অসমীয়াতহে নালাগে, অন্যান্য ভাষাৰ লেখক-সাহিত্যিকসকলৰ মাজতো এনে সাহিত্যিকৰ সংখ্যা তেনেই কম। কোনো এগৰাকী ব্যক্তি হয়তো শিক্ষক, সাংবাদিক, ৰাজনৈতিক নেতা, সমাজসেৱক আদি আৰু তেওঁৰ বহু কৃতিত্বৰ মাজতে এটা হ'ল সাহিত্য-কৃতি, তেওঁৰ ব্যক্তিত্বৰ এটা অংশ। কিন্তু চলিহাৰ দৰে এশ শতাংশই সাহিত্য-কৃতিৰে পৰিপূৰ্ণ এনে ব্যক্তিত্ব নিতান্তই কম।
২০১০ চনত গল্পকাৰ সৌৰভ কুমাৰ চলিহাৰ 'অশান্ত ইলেক্ট্ৰনে' তিনিকুৰি বছৰত ভৰি দিলে। এই তিনিকুৰি বছৰীয়া গল্পটো আজিও ইমান নতুন আৰু সতেজ হৈ আছে যে সেই কথা ভাবিলে আচৰিত নহৈ নোৱাৰি। কোনোবা অখ্যাত সাহিত্যৰসিকৰ আড্ডাতেই হওক, কিম্বা পাণ্ডিত্যপূৰ্ণ গৱেষণাতেই হওক গল্পটো সম্পৰ্কে আলোচনা হৈছে বিস্তৰ, আৰু সকলোৱে একেমুখে স্বীকাৰ কৰিবলৈ বাধ্য হৈছে যে গল্পটো অসমীয়া সাহিত্যত একক গুণেৰে সমৃদ্ধ অনন্য সৃষ্টি, আৰু তিনিকুৰি বছৰ ধৰি চামে চামে পাঠকক ই যেনেদৰে মোহিত কৰি ৰাখিছে সেয়াও এক প্ৰকাৰ বিস্ময়েই বুলিব পাৰি।
আধুনিক অসমীয়া গল্প-সাহিত্যৰ ইতিহাসত সৌৰভ কুমাৰ চলিহাৰ গল্পই এক সম্মানীয় আসন অধিকাৰ কৰি আছে। ক'বলৈ গ'লে চলিহাৰ গল্পৰ প্ৰকাশে সাধাৰণ পঢ়ুৱৈৰ গল্প সম্পৰ্কে থকা ধাৰণাকে সলনি কৰি দিলে। বিশেষকৈ ১৯৫০ চনত 'ৰামধেনু' আলোচনীৰ গল্প প্ৰতিযোগিতাত পুৰস্কৃত হৈ সেই আলোচনীতে প্ৰকাশিত 'অশান্ত ইলেক্ট্ৰন' নামৰ গল্পটোৱে অসমীয়া সাহিত্য জগতখনত তোলপাৰ লগাই দিয়ে বুলি ক'লেও নিশ্চয় অত্যুক্তি কৰা নহয়। তাৰ পিছত তেওঁ নিজস্ব ৰচনাশৈলীৰে ৰচনা কৰি গৈছে স্ব-মহিমাৰে উদ্ভাসিত একো একোটা নিটোল গল্প। যিসকল সাহিত্যানুৰাগীয়ে তেওঁৰ গল্পক আৰম্ভণিৰপৰাই আদৰি লৈছিল, দিন যোৱাৰ লগে লগে প্ৰিয় গল্প লেখকজনৰ প্ৰতি থকা তেওঁলোকৰ প্ৰশংসাও দিনকদিনে বাঢ়ি যাবলৈ ধৰে।
অসমীয়া গল্প-সাহিত্যৰ ইতিহাসত সৌৰভ কুমাৰ চলিহা যেনে, অসমীয়া সমালোচনা সাহিত্যত ড° হীৰেন গোহাঁই তেনে। তেওঁ অসমীয়া সমালোচনা সাহিত্যত এখন অতি উচ্চ আসন অধিকাৰ কৰি আছে বুলি ক'লেই যথেষ্ট নহ'ব; প্ৰকৃততে ড° গোহাঁইৰ অবিহনে অসমীয়া সমালোচনা সাহিত্যৰ কথা ভাবিবই পৰা নাযায়। দুয়োগৰাকীৰে বিচৰণৰ স্থান সুকীয়া হোৱা বাবে তেওঁলোকৰ তুলনা নহয় সঁচা, কিন্তু এটা কথাত দুয়োকে সমস্থানত নিশ্চয় ৰাখিব পৰা যায়। সেয়া হ'ল, বিতৰ্কিত হ'লেও নিজ নিজ স্থানত দুয়োগৰাকীৰে অনুপেক্ষণীয় অৱস্থান।
সৌৰভ কুমাৰ চলিহাই পাঠকৰ মনোযোগ বিভিন্ন ধৰণে আকৰ্ষণ কৰি আছে। তেওঁৰ গল্প অথবা অন্যান্য ৰচনাই তেওঁৰ গুণমুগ্ধ সাধাৰণ পাঠকক যেনেকৈ সাহিত্যপাঠৰ বিশুদ্ধ আনন্দ প্ৰদান কৰি পুলকিত কৰি ৰাখিছে, ঠিক তেনেকৈ তেওঁৰ ভাষা, ৰচনা-শৈলী, মননশীলতা আদি বিষয়বোৰে কেতিয়াবা এককভাৱে আৰু কেতিয়াবা সামগ্ৰিকভাৱে সাহিত্যিক, সমালোচক, গৱেষক আদিকো সাহিত্যৰ চৰ্চা তথা ৰসাস্বাদনত প্ৰয়োজনীয় সমল আগবঢ়াই আহিছে। অৱশ্যে এই দাবী কৰিব নোৱাৰি যে সৌৰভ কুমাৰ চলিহাৰ ৰচনাৰাজিয়ে সদায় পাঠকৰপৰা কেৱল প্ৰশংসাই লাভ কৰি আহিছে, বহুতো পাঠকে হয়তো তেওঁৰ ৰচনা পঢ়ি কোনো ধৰণৰ পুলক অনুভৱ নকৰে অথবা তেওঁৰ ৰচনাৰ কাষেই নাচাপে; কিন্তু অসমীয়া গল্প-সাহিত্যৰ আলোচক অথবা সমালোচক এজনে তেওঁৰ গল্পক ভালেই পাওক বা বেয়াই পাওক, গল্পকাৰ হিচাপে যে তেওঁক কেতিয়াও উপেক্ষা কৰিব নোৱাৰে, অন্ততঃ এই দাবী কৰিব পৰা যায়।

তথ্যসূত্ৰ

শ্ৰেণী:অসমীয়া গ্ৰন্থ
শ্ৰেণী:অসমীয়া জীৱনী গ্ৰন্থ
ৱিণ্ড'জ

মাইক্ৰ'চফ্ট ৱিণ্ড'জ বা ৱিণ্ড'জ মাইক্ৰচফ্ট প্ৰতিষ্ঠানে নিৰ্মাণ আৰু বিক্ৰী কৰা কেইবাটাও লৈখিক অপাৰেটিং চিষ্টেমৰ গোটৰ নাম।

১৯৮৫ চনত মাইক্ৰচফ্টে লৈখিক অপাৰেটিং চিষ্টেমসমূহৰ বৰ্দ্ধিত জনপ্ৰিয়তাৰ প্ৰতি লক্ষ ৰাখি 'ৱিণ্ড'জ' নামৰ এটি লৈখিক অপাৰেটিং চিষ্টেম, এম-এচ ড'চৰ পাছত মুক্তি প্ৰদান কৰিলে। ৱিণ্ড'জ কম্পিউটাৰ জগতৰ সৰ্বাধিক জনপ্ৰিয় অপাৰেটিং চিষ্টেম হৈ পৰিল। পিচে স্মাৰ্ট ফোনৰ জনপ্ৰিয়তাই এণ্ড্ৰইডক ৱিণ্ড'জতকৈ অধিক জনপ্ৰিয় কৰি তুলিলে আৰু ৱিণ্ড'জৰ বিক্ৰী এণ্ড্ৰইডৰ তুলনাত প্ৰায় এক চতুৰ্থাংশ হৈ পৰিল। পিচে ফোন জগতক বাদ দিলে বৰ্তমানেও ব্যক্তিগত পৰিকলন যন্ত্ৰ (পাৰ্চনেল কম্পিউটাৰ)ৰ সৰ্বাধিক জনপ্ৰিয় অপাৰেটিং চিষ্টেম।

বৰ্তমানে ৱিণ্ড'জ ১০, ৱিণ্ড'জ ১০ ম'বাইল আদি ৱিণ্ড'জৰ জনপ্ৰিয় সংস্কৰণ।

সংস্কৰণসমূহৰ বুৰঞ্জী

প্ৰাৰম্ভিক সংস্কৰণসমূহ

১৯৮১ চনত চেচ বিচপৰ বৰঙনিৰে, ১৯৮৩ চনত ৱিণ্ড'জ ১.০ৰ কথা ঘোষণা কৰা হ'ল। পিচে ই মুক্তি পালে ১৯৮৫ চনতহে। ই এপলৰ অ-এছৰ তুলনাত অধিক জনপ্ৰিয়তা লাভ কৰিব নোৱাৰিলে। ই এক পূৰ্ণ অ-এছ নহয়, এম-এছ ড'চৰ বৰ্দ্ধিত সংস্কৰণহে। এই সংস্কৰণত Calculator, Calendar, Cardfile, Clipboard viewer, Clock, Control Panel, Notepad, Paint, Reversi, Terminal আৰু Write প্ৰদান কৰা হৈছিল।

১৯৮৭ চনত ৱিণ্ড'জ ২.০ই মুক্তি লাভ কৰিলে। ই পূৰ্বৰ সংস্কৰণতকৈ অধিক জনপ্ৰিয় হ'ল। ৱিণ্ড'জ ২.০ত এটি ৱিণ্ড'ৰ ওপৰত আন ৱিণ্ড' খুলিব পৰা সুবিধা কৰা হ'ল। এই সুবিধাৰ স্বত্বক লৈ এপলে মাইক্ৰ'চফ্টৰ বিৰুদ্ধে আইনৰ কাষ চাপিলে। ৱিণ্ড'জৰ এই সংস্কৰণে জটিলতৰ চাবি ফকলৰ চুটিপথ আৰু বৰ্দ্ধিত মেমৰি ব্যৱহাৰ কৰিছিল।

ৱিণ্ড'জ ২.১ দুই সংস্কৰণত মুক্ত কৰা হ'ল। এই সংস্কৰণসমূহ বেলেগকৈ ইনষ্টল নকৰি এম-এছ ড'চৰ লগতে ব্যৱহাৰ কৰিব পৰা গৈছিল।

ৱিণ্ড'জৰ এই প্ৰাৰম্ভিক সংস্কৰণসমূহত কিমান দূৰলৈকে অপাৰেটিং চিষ্টেমৰ বৈশিষ্ট্য আছে, সেয়া চৰ্চাৰ বিষয়।

ৱিণ্ড'জ ৩.x

ৱিণ্ড'জ ৩ বাণিজ্যিকভাৱে প্ৰথম সফল ৱিণ্ড'জৰ সংস্কৰণ। ১৯৯০ চনত মুক্ত এই সংস্কৰণৰ ছমাহত ২ মিলিয়ন প্ৰতিলিপি বিক্ৰী হৈছিল। এই সংস্কৰণৰ বাবে চি প্ৰগ্ৰামিং ভাষাৰ পৰা এচেম্ব্লি ভাষালৈ বহুতো সংকেত অনুবাদ কৰা হৈছিল। এই সংস্কৰণে 'প্ৰটেক্টেড ম'ড'ৰ সুবিধা প্ৰদান কৰিছিল।

১৯৯২ চনত ৱিণ্ড'জ ৩.১ আৰু ৱিণ্ড'জ ফৰ ৱৰ্কগ্ৰুপ/ৱিণ্ড'জ ৩.১১ মুক্ত হ'ল।

ৱিণ্ড'জ ৩.২ পূৰ্বৰ সংস্কৰণৰ চীনা ভাষাৰ সংস্কৰণৰ উন্নত ৰূপ। এই সংস্কৰণ কেৱল চীনা ভাষাতহে উপলব্ধ আছিল, কাৰণ এই সংস্কৰণত কেৱল চীনা লিপিৰ জটিল চিহ্নবোৰৰ ব্যৱহাৰহে উন্নত কৰা হৈছিল, আৰু আন তেনে ধৰণৰ সুবিধা আগ বঢ়োৱা হৈছিল।

ৱিণ্ড'জ ৯x

তথ্য সংগ্ৰহ

শ্ৰেণী:অপাৰেটিং চিষ্টেম
চোম-ফা

চোম-ফা ৰুং-ছেঙ-মুং(,) বা চোমদেও হৈছে আহোমসকলৰ ইষ্টদেৱতা আহোমসকলৰ প্ৰথমজন স্বৰ্গদেউ চুকাফা পাটকাই পৰ্বত পাৰ হৈ অসমলৈ আহোঁতে লগত এনায়েকে দি পথোৱা চোমদেওক লগত লৈ আহিছিল। জনবিশ্বাস অনুসৰি চোমদেওৰ মহিমাত ৰাজসম্পত্তি নুগুচে আৰু শত্ৰুৱে জিনিব নোৱাৰে। চোমদেওৰ আকাৰ-আকৃতি সম্পৰ্কে বিশেষ জনা নাযায় যদিও ইয়াক এডোখৰ পাথৰ বুলি কোৱা হয়। কোনো কোনো উৎসৰ মতে এই পাথৰৰ আকৃতি এটা বগলীৰ দৰে। ইয়াক এক সৰু বাকচত সোনৰ পীৰাত ৰখা হৈছিল। অসমত আহোম ৰাজত্বৰ অৱসান হোৱাৰ পিছত চোমদেওৰ প্ৰতিকৃতি অন্তৰ্ধান হয়।

ব্যুৎপত্তি

কিংবদন্তি অনুসৰি স্বৰ্গৰ ৰজা লেংডনে তেওঁৰ ভ্ৰাতৃৰ পুত্ৰদ্বয় খুনলুং আৰু খুনলাইক চোমদেওক লগত দি পৃথিৱীলৈ ৰজা হৈ থাকিবলৈ প্ৰেৰণ কৰে। পিছলৈ উত্তৰাধিকাৰসূত্ৰে চোমদেওৰ প্ৰতিমূৰ্তি চুকাফাৰ সতীয়া ভ্ৰাতৃ চুখ্ৰানফাৰ হাতলৈ আহে। চুকাফাৰ এনায়েকে অসমলৈ বুলি যাত্ৰা কৰোঁতে তেওঁৰ হাতত গোপনে চোমদেওক দি পথায়।
আহোম ধৰ্ম অনুসৰি আহোমসকলে মূৰ্তিপূজা নকৰিছিল। সেয়ে তেওঁলোকৰ ধৰ্মগ্ৰন্থসমূহত থকা দেৱ-দেৱীসকলৰ কোনো প্ৰতিমূৰ্তি পোৱা নাযায়। কেৱল ৰাজপৰিয়ালৰ লোকসকলে চোম আৰু চেং নামৰ দুটি প্ৰতিকৃতি ৰাখিছিল। এই প্ৰতিকৃতি আছিল উজ্বল ৰঙৰ (ৰুং) আৰু দুয়োটি আছিল মুং (ম্যুং) অৰ্থাৎ দেশখনৰ অধিষ্ঠাতা। সেয়েহে এই প্ৰতিকৃতি কেৱল শাসক স্বৰ্গদেউগৰাকীৰ হাতত থাকিছিল আৰু ইয়াক চোমদেও আৰু চেংদেও বোলা হৈছিল। বিশ্বাস অনুসৰি চোমদেওৱে অসীম ধন-সম্পত্তি প্ৰদান কৰিছিল আৰু ইয়াক অতি গোপনে ৰাখিব লগা হৈছিল। কিছুসংখ্যক পণ্ডিতে বগলীৰ আকৃতিৰ চোমদেও প্ৰাচীন চীন আৰু মানদেশত বহুলভাৱে উপাস্য ড্ৰেগনৰ প্ৰতিমূৰ্তি হ’ব পাৰে বুলি মত প্ৰকাশ কৰে। ইয়াৰ লগতে চেঙক চোমফাৰ সংগীনি স্ত্ৰী-ড্ৰেগন বুলি ধাৰণা কৰা হৈছে।

তথ্য সংগ্ৰহ

শ্ৰেণী:আহোম ৰাজ্য
অকাজী ফুল

অকাজী ফুল হৈছে Coffea গণৰ অন্তৰ্গত এবিধ সপুষ্পক উদ্ভিদৰ প্ৰজাতি। ইয়াক ভাৰতৰ হাবিত পোৱা যায়। ইয়াৰ অন্য অসমীয়া নামবোৰ হৈছে, ছাগলি ফুল, লেখাৰু আদি। ইংৰাজীত ইয়াক ইণ্ডিয়ান কেবেজ হোৱাইট বুলি জনা যায়। ই ভাৰত, বাংলাদেশ, ভূটান আৰু নেপালত পোৱাকফিয়াৰ এটা প্ৰজাতি। বাংলা ভাষাত এইবিধ ফুলক বাংলা কফি বুলি কোৱা হয়।

ইয়াক প্ৰধানকৈ গ্ৰীষ্মমণ্ডলীয় আৰু উপগ্ৰীষ্মমণ্ডলীয় আৰ্দ্ৰ বহল পাতৰ অৰণ্যত যেনে নৈৰ কাষৰ আৰ্দ্ৰ অঞ্চলত পোৱা যায়, কিন্তু পশ্চিম বংগৰ মহানন্দ বন্যপ্ৰাণী অভয়াৰণ্যৰ দৰে শুকান মিশ্ৰিত অৰণ্য আৰু ছাল (Shorea robusta) বনাঞ্চলতো ইয়াক পোৱা যায়, লগতে বাৰিষা অৰণ্যতো পোৱা যায়, য'ত ই এটা ডাঠ তলৰ গছৰ স্তৰ গঠন কৰে। পশ্চিম বংগ আৰু মেঘালয়ৰ অৰণ্যৰ দৰে অঞ্চলত ইয়াৰ সমগ্ৰ অঞ্চলত ই এক সাধাৰণ প্ৰজাতি, আৰু নেপালৰ গণ্ডকী নদীৰ অৱবাহিকাৰ দৰে কিছুমান অঞ্চলত ই জোপোহা উদ্ভিদৰ এটা প্ৰধান উপাদান।

ইয়াক প্ৰায়ে বিক্ষিপ্ত স্থান যেনে অৱক্ষয়ী ছাল বনাঞ্চলৰ লগতে আৱৰ্জনা অঞ্চলত পোৱা যায়, যিয়ে বাসস্থানৰ বিঘিনিৰ প্ৰতি কিছু পৰিমাণে সহনশীলতাৰ ইংগিত দিয়ে। কিন্তু কিছুমান অঞ্চলত কৃষি আৰু নগৰ সম্প্ৰসাৰণৰ বাবে বাসস্থান ধ্বংসৰ ফলত ইয়াৰ ভাবুকি আহিব পাৰে, আৰু ইয়াৰ কিছুমান প্ৰধান বাসস্থান যেনে নিম্ন গংগা সমভূমি আৰ্দ্ৰ পৰ্ণপাতী অৰণ্য ইয়াৰ ফলত অতিশয় প্ৰভাৱিত হৈছে।

বাহ্যিক সংযোগ

তথ্য সংগ্ৰহ

শ্ৰেণী:ফুল
শ্ৰেণী:অসমৰ উদ্ভিদ
অমেৰুদণ্ডী প্ৰাণী

অমেৰুদণ্ডী প্ৰাণী হৈছে মেৰুদণ্ড বা পৃষ্ঠৰজ্জু নথকা বা বিকশিত নোহোৱা প্ৰাণী। উপপৰ্ব মেৰুদণ্ডীৰ অন্তৰ্ভূক্ত নোহোৱা প্ৰাণীবোৰেই হৈছে অমেৰুদণ্ডী প্ৰাণী। সন্ধিপদী (পতংগ, আৰ্কিনাইড, ক্ৰাষ্টাচিয়ান, আৰু মিৰিয়াপদছ), কোমলদেহী (কাইটন, শামুক, বাইভেল্‌ভছ, ষ্কুইড, আৰু অক্টোপাছ), বলয়ী (কেচু আৰু জোক), আৰু স্নাইডেৰিয়ান (হাইড্ৰা, জেলী ফিছ, ছী এনামন, আৰু প্ৰৱাল) আদি অমেৰুদণ্ডীৰ উদাহৰণ।

প্ৰাণী প্ৰজাতিৰ সৰহসংখ্যকেই হৈছে অমেৰুদণ্ডী; আনুমানিক প্ৰায় ৯৭%। বহুটো অমেৰুদণ্ডীৰ জীৱবৈজ্ঞানিক গোটৰ অন্তৰ্গত বিভিন্ন প্ৰজাতিৰ সংখ্যা সৰ্বমুঠ মেৰুদণ্ডী প্ৰাণীৰ সংখ্যাতকৈও বেছি।

অন্য অমেৰুদণ্ডীতকৈ কিছুমান অমেৰুদণ্ডী, যেনে টিউনিকাটা আৰু লান্সেলেট মেৰুদণ্ডীৰ অধিক নিকট সম্পৰ্কীয়।

নামকৰণ

অমেৰুদণ্ডী প্ৰাণীৰ ইংৰাজী নাম "invertebrate" শব্দটো লেটিন ভাষাৰ vertebra অৰ্থাৎ সাধাৰণতে এটা সন্ধী আৰু কেতিয়াবা মেৰুদণ্ডীৰ ৰাজহাড়ৰ পৰা থকা এটা সন্ধী বুজোৱা শব্দটোৰ পৰা আহৰণ কৰা হৈছে। আনহাতে vertebra শব্দৰ সন্ধী বিষয়টো verto বা vorto, অৰ্থাৎ ঘুৰিব পৰা শব্দৰ পৰা আহৰণ কৰা হৈছে। আগফালৰ in- পদাংশই "নহয়" বা "নথকা" বুজায়।

শ্ৰেণীবিভাজন

অমেৰুদণ্ডী প্ৰাণীক কেইবাটাও মূল শ্ৰেণীত ভাগ কৰা হৈছে, ইয়াৰে কিছুমান এতিয়াও বৰ্গীকৰণৰ দিশৰ পৰা বিবাদমান যদিও এতিয়াও ব্যৱহাৰ কৰি থকা হৈছে।

স্পঞ্জ (পৰিফেৰা)
কম্ব জেলী (টেন'ফৰা)
হাইড্ৰা, জেলীফিছ, ছীএনামন আৰু প্ৰৱাল (ক্লিডেৰিয়া)
তৰা মাছ, ছী আৰ্চিন, সামুদ্ৰীক তিঁয়হ (কণ্টকচৰ্মী)
চেপেটা কৃমি (প্লেটিহেলমিনথেছ)
ঘূৰণীয়া বা ফিটা কৃমি (নিমাট'ডা)
কেঁচু আৰু জোক (এনিলিডা)
পতংগ, মকৰা, ক্ৰুষ্টাচিয়ান আৰু মেৰীপড (সন্ধিপদী)
কাইটন, শামুক, বাইভালভছ, স্কুইড, আৰু অক্টোপাছ (কোমলদেহী)

অমেৰুদণ্ডী প্ৰাণীৰ সংখ্যা

এই পৰ্যন্ত সকলোতকৈ বেছি সংখ্যক অমেৰুদণ্ডী প্ৰানী হৈছে পতংগ প্ৰজাতিৰ। আইইউচিএনৰ সংকটজনক প্ৰাণীৰ তালিকা ২০১৪.৩" অনুহৰি গুৰুত্বপূৰ্ণ অমেৰুদণ্ডী প্ৰাণীৰ টেক্সন'মি আৰু আনুমানিক সংখ্যা তলৰ তালিকাত দিয়া হল।
{| class="wikitable"
-
! অমেৰুদণ্ডী প্ৰাণী
! চিত্ৰ
! বৰ্ণিত প্ৰাণীৰআনুমানিক সংখ্যা বিজ্ঞানৰ বিভিন্ন ক্ষেত্ৰ যেনে চিকিৎসা, বংশগতি, পৰিস্থিতি বিজ্ঞান আদিলৈ অমেৰুদণ্ডীৰ অৱদানৰ আবিস্কাৰৰ পিছৰে পৰা প্ৰায় বিংশ শতিকাৰ পৰা ই প্ৰাকৃতিক বিভাগৰ এটা প্ৰধান ভাগ ৰূপে বিবেচিত হয়।

তথ্য সংগ্ৰহ

শ্ৰেণী:জীৱবিজ্ঞান
গেছ টাৰ্বাইন

গেছ টাৰ্বাইন হৈছে এক প্ৰকাৰৰ অন্তৰ্দাহী ইঞ্জিন যি চলিবৰ বাবে আৱশ্যক হোৱা শক্তি জ্বলনশীল গেছৰ প্ৰবাহৰ দ্বাৰা লাভ কৰে। ইয়াক দহন টাৰ্বাইন (combustion turbine)-ও বোলা হয়।

বিদ্যুৎ উৎপাদন

গেছ টাৰ্বাইনে যিকোনো পৰিস্থিতিতে বিদ্যুৎ উৎপাদন কৰিব পাৰে। বিদ্যুৎ উৎপাদনত সচৰাচৰ ব্যৱহৃত জলবিদ্যুতৰ উৎপাদন বৰষুণৰ ওপৰত নিৰ্ভৰশীল। বৰষুণ কম হলে বা পৰ্যাপ্ত নহ'লে জলবিদ্যুৰ উৎপাদন নহয়। সেইদৰে বন্ধ অবস্থাৰ পৰা তাপবিদ্যুৰ উৎপাদন আৰম্ভ কৰি বিদ্যুতৰ যোগান পাবলৈও কেইবা ঘণ্টা লাগে। গেছ টাৰ্বাইনৰ এইবোৰ অসুবিধা নাই। আজিকালি বহু ব্যৱসায়িক প্ৰতিষ্ঠান আৰু ঘৰত যিবোৰ জেনেৰেটৰ ছেট ব্যৱহাৰ হয়,গেছ টাৰ্বাইনো বহু পৰিমানে এনেধৰণৰ। প্ৰয়োজন হোৱা মাত্ৰকে ইয়াক চলাব পাৰি আৰু লগে লগে বিদ্যুতো পোৱা যায়; মাত্ৰ কেইছেকেণ্ড মানতে ইয়াক বন্ধ কৰাৰো সুবিধা আছে। গেছ টাৰ্বাইনৰ বিদ্যুৎ কেন্দ্ৰ স্থাপনৰ খৰচৰ কম। যিকোনো স্থানত এই বিদ্যুৎ কেন্দ্ৰ স্থাপন কৰিব পাৰি। যান্ত্ৰিক জটিলতাও কম। গেছ টাৰ্বাইনৰ সহায়ত বিদ্যুৎ উৎপাদনৰ ভালেখিনি সুবিধা আছে যদিও আমোদজনক কথাটো হ'ল ইয়াক প্ৰথমতে বিদ্যুৎ উৎপাদনৰ বাবে তৈয়াৰ কৰা হোৱা নাছিল। বিজ্ঞানী আৰু প্ৰযুক্তিবিদসকলে ইয়াক নিৰ্মাণ কৰিছিল উৰাজাহাজৰ ইঞ্জিনৰ বাবেহে।

১৯৩৯ চনত ছুইজাৰলেণ্ডত পৰীক্ষামূলকভাবে বিদ্যুৎ উৎপাদন কৰোঁতে প্ৰথম গেছ টাৰ্বাইন ব্যৱহাৰ কৰা হয়। প্ৰযুক্তিগত কাৰণত আৰু লাভজনক নোহোৱা বাবে বিদ্যুৎ উৎপাদনত প্ৰথমতে গেছ টাৰ্বাইন সিমান জনপ্ৰিয় হোৱা নাছিল। ষাঠিৰ দশকত উৰাজাহাজৰ ইঞ্জিনৰ টাৰ্বা-জেট প্ৰযুক্তি ব্যৱহাৰ হোৱাৰ পাছত গেছ টাৰ্বাইনৰ প্ৰভূত উন্নতি হয়। ফলত বিদ্যুৎ উৎপাদনৰ ক্ষেত্ৰত ইয়াৰ জনপ্ৰিয়তা আৰু ব্যৱহাৰ দ্ৰুতভাবে বাঢ়িবলৈ লয়। আমেৰিকা আৰু ইউৰোপৰ বহু দেশত অলপদিনৰ ভিতৰতে অসংখ্য গেছ টাৰ্বাইন বিদ্যুৎ কেন্দ্ৰ গঢ়ি উঠে। ভাৰতৰো বহু ৰাজ্যত গেছ টাৰ্বাইনেৰে বিদ্যুৎ উৎপাদন কৰা কেন্দ্ৰ আছে।

বিদ্যুৎ উৎপাদনৰ কামত ব্যৱহৃত গেছ টাৰ্বাইন দুই ধৰণৰ; 'অপেন চাইকল' আৰু 'ক্লোজড চাইকল'। প্ৰথম ধৰণৰ টাৰ্বাইনৰ পৰা ৰ্নিগত গেছে পোনে পোনে বায়ুমণ্ডলত মিহলি হৈ যায়। আনহাতে দ্বিতীয় ধৰণৰ টাৰ্বাইনৰ পৰা ৰ্নিগত গেছ পুনৰ ব্যৱহাৰ বাবে কামত লগোৱা হয়। যিকোনো গেছ টাৰ্বাইন বিদ্যুৎ উৎপাদন কেন্দ্ৰৰ পৰিচালন ব্যৱস্থা স্বয়ংক্ৰিয়। আজিকালি অধিকাংশ গেছ টাৰ্বাইন কেন্দ্ৰ সক্ৰিয় আৰু নিস্ক্ৰিয় কৰা হয় হাই স্পিড ডিজেলৰ সহায়ত। সেয়েহে প্ৰতি ইউনিট বিদ্যুৎ উৎপাদনৰ খৰচ তাপবিদ্যুত বা জলবিদ্যুত কেন্দ্ৰতকৈ অনেক বেছি হয়গৈ। তথাপি গেছ টাৰ্বাইনৰ সহায়ত বিদ্যুৎ উৎপাদনৰ সুবিধা বহুত বেছি। হঠাৎ বিদ্যুৎ বিতৰণ ব্যৱস্থাত কম্পনাংক কমি গ'লে বা কোনো কাৰণত সকলো তাপবিদ্যুত কেন্দ্ৰ বন্ধ হৈ গ'লে সেইবোৰ কাৰ্যক্ষম কৰাৰ বাবে প্ৰয়োজনীয় প্ৰাথমিক বিদ্যুৎ তৎক্ষণাত যোগাৰ কৰিব পাৰে একমাত্ৰ গেছ টাৰ্বাইন।

শ্ৰেণী:যন্ত্ৰ
শিলশিলা আচাৰ্য

শিলশিলা আচার্য এগৰাকী নেপালৰ পৰিৱেশ বিজ্ঞানী, যিয়ে নেপালত প্লাষ্টিক পুনঃব্যৱহাৰ বৃদ্ধি কৰাৰ বাবে সফল অভিযান আগবঢ়াইছে। তেওঁ নিজৰ দেশত প্লাষ্টিক বেগৰ ব্যৱহাৰ হ্ৰাস কৰাৰ লগতে ভ্ৰমণকাৰী পৰ্বতাৰোহীসকলে এৰি থৈ যোৱা আবৰ্জনা সংগ্ৰহ কৰিছে। ২০২৪ চনত তেওঁ BBC-ৰ ১০০ গৰাকী প্ৰেৰণাদায়ক মহিলাৰ তালিকাত অন্তৰ্ভুক্ত হৈছিল।

জীৱন

শিলশিলাই নেপালৰ বাগলুংত জন্মগ্ৰহণ কৰিছিল । তেওঁ সন্মানীয় চিকিৎসা বিজ্ঞানত স্নাতক, অস্ত্ৰোপচাৰত স্নাতক ডিগ্ৰী (MBBS)লোৱাৰ পিছত চৰকাৰি বৃত্তি লাভ কৰি এজন চাৰ্জন হিচাপে ভালদৰে প্ৰতিষ্ঠা লাভ কৰিব পাৰিলেহেঁতেন,কিন্তু সেইয়া কৰিবলৈ আগ্ৰহি নহয় বুলি কৈ পৰিয়ালৰলোকক আচৰিত কৰিছিল । তেওঁ পৰিয়ালক বুজাইছিল যে আৰ্থিকভাৱে সুবিধাজনক নোহোৱাসত্ত্বেও তেওঁ পৰিৱেশ বিজ্ঞান অধ্যয়ন কৰাতেই আগ্ৰহী। সেয়েহে তেওঁ কাঠমাণ্ডু বিশ্ববিদ্যালয়ত পৰিৱেশ বিজ্ঞান অধ্যয়ন কৰিছিল আৰু তাত পৰিৱেশ বিজ্ঞানৰ কোনো বৃত্তিৰ সুবিধা নাছিল বাবে নিজৰ পঢ়াশুনাৰ খৰচ নিজেই বহন কৰিব লাগিছিল। স্নাতক ডিগ্ৰী সম্পূৰ্ণ কৰাৰ পিছত তেওঁ নৰৱে’ত অধ্যয়ন কৰিবলৈ গৈছিল, এইবাৰ অৱশ্যে নেপাল আৰু নৰৱে চৰকাৰৰ সহযোগত বৃত্তি লাভ কৰিছিল । ত্ৰিভুৱন বিশ্ববিদ্যালয় আৰু বাৰ্গেন বিশ্ববিদ্যালয়ত জৈৱ বৈচিত্ৰ্য আৰু পৰিৱেশ বিজ্ঞান অধ্যয়ন কৰি স্নাতকোত্তৰ ডিগ্ৰী লাভ কৰে।

তেওঁৰ প্ৰাৰম্ভিক অভিযানসমূহৰ ভিতৰত এটা আছিল নেপালৰ ঘাইপথটোৰ কাষত গছ ৰোপণ কৰিব লাগে বুলি পৰামৰ্শ দিয়া।

২০১৪ চনত তেওঁ হিমালয়ান জলবায়ু পদক্ষেপত যোগদান কৰিছিল, য’ত সংগঠনটোৱে নেপালত প্লাষ্টিক বেগৰ ব্যৱহাৰ হ্ৰাস কৰাৰ বাবে অভিযান আৰম্ভ কৰিছিল।

তেওঁলোকৰ নতুন অভিযানৰ শ্লোগান আছিল " ধন্যবাদ নালাগে, মই মোৰ নিজৰ বেগ কঢ়িয়াই লৈ ফুৰো"(“No Thanks, I Carry My Own Bag”) আৰু ইয়াৰ ফলত মানুহৰ আচৰণ সলনি হ’ল। ফলস্বৰূপে নেপাল চৰকাৰে কাঠমাণ্ডুত প্লাষ্টিকৰ বেগ ব্যৱহাৰ কৰাত নিষেধাজ্ঞা আৰোপ কৰে।

২০১৯ চনত তেওঁ হিমালয়ত ভ্ৰমণকাৰী পৰ্বতাৰোহীসকলে এৰি থৈ যোৱা বৃহৎ পৰিমাণৰ আবৰ্জনা হ্ৰাস কৰাৰ এটা অভিযানত জড়িত আছিল। তেওঁৰ এই অভিযানৰ ফলস্বৰূপে প্ৰায় ১২০ টন আবৰ্জনা অপসাৰণ কৰা হৈছিল।

২০২৪ চনত তেওঁ BBC-ৰ ১০০ গৰাকী প্ৰেৰণাদায়ক মহিলাৰ তালিকাত অন্তৰ্ভুক্ত কৰিবলৈ নিৰ্বাচিত হৈছিল।

তথ্যসুত্ৰ
সংযুক্ত জনজাতি জাতীয় মুক্তি বাহিনী

সংযুক্ত জনজাতি জাতীয় মুক্তি(ইংৰাজী: United Tribal Nationalist Liberation Front) ভাৰতৰ অসম ৰাজ্যৰ এটা আঞ্চলিক ৰাজনৈতিক দল। সংযুক্ত জনজাতি জাতীয় মুক্তি(চমুকৈ UTNLF) অসম ভৈয়াম জনজাতি পৰিষদৰ পৰা বিভাজিত গোট অসম ভৈয়াম জনজাতি পৰিষদ(প্ৰগতিশীল)ৰ উদ্যোগত ১৯৮৪ চনত গঠিত হৈছিল। সংযুক্ত জনজাতি জাতীয় মুক্তি বাহিনীয়ে অসমৰ বড়ো জনজাতি অধ্যুষিত অঞ্চলসমূহক সামৰি এখন সুকীয়া বড়ো ৰাজ্য গঠনৰ দাবী তুলিছিল।

১৯৯০ চনত সংযুক্ত জনজাতি জাতীয় মুক্তি বাহিনীয়ে বড়ো অঞ্চলত অসমীয়া জনসাধাৰণ আৰু ভাৰতীয় সামৰিক বাহিনীৰ বিৰুদ্ধে হিংসাত্মক আন্দোলন গঢ়ি তুলিছিল।

শ্ৰেণী: অসমৰ ৰাজনৈতিক দল
সাবিত্ৰী (১৯৪১ চনৰ চলচ্চিত্ৰ)

সাবিত্ৰী (ইংৰাজী: Savithiri) ১৯৪১ চনত তামিল ভাষাত নিৰ্মিত এখন ভাৰতীয় চলচ্চিত্ৰ৷ ছবিখন ৱাই ভি ৰাওে পৰিচালনা কৰিছিল। ছবিখনত ৱাই. ভি. ৰাওে সত্যবানৰ চৰিত্ৰত আৰু শান্ত আপ্তেই সাবিত্ৰীৰ চৰিত্ৰত অভিনয় কৰিছিল।

প্ৰযোজনা

শান্তা আপ্তে মাৰাঠী আৰু হিন্দী ছবিৰ জনপ্ৰিয় তাৰকা। তেওঁ তামিল নাজানিছিল যদিও ভাষাটো শিকিব আৰু ছবিখনত নিজৰ কণ্ঠ দিব বুলি জোৰ দিছিল। পুনেত ব্যক্তিগত শিক্ষকৰ অধীনত এবছৰ অধ্যয়ন কৰি তেওঁ ভাষাটোত পাকৈত হৈ উঠিছিল। কলিকতা (বৰ্তমান কলকাতা)ৰ নিউ থিয়েটাৰ ষ্টুডিঅ'ত এই ছবিখন নিৰ্মাণ কৰা হৈছিল।

মুক্তি

১৯৪১ চনৰ ৪ ছেপ্টেম্বৰত মাদুৰাই, ত্ৰিচি আৰু কয়ম্বাটুৰত ছবিখন মুক্তি দিয়া হয়। মাদ্ৰাজত ইয়াক ১৭ অক্টোবৰত মুক্তি দিয়া হয়।

তথ্য সংগ্ৰহ

শ্ৰেণী:১৯৪১ বৰ্ষৰ চলচ্চিত্ৰ
শ্ৰেণী:ভাৰতীয় লোককথাৰ আধাৰত নিৰ্মিত ছবি
হেলি (শ্ৰুতিকথা)

হেলি (প্ৰাচীন গ্ৰীক: Ἁλίη বা Ἁλία, ইংৰাজী: Halia বা Halie; আক্ষৰিক অৰ্থ: ′সাগৰত বাস কৰা' বা 'ব্ৰাইনি।'′) গ্ৰীক শ্ৰুতিকথা অনুসৰি এগৰাকী সাগৰীয় নেৰেইড৷ তেওঁ সাগৰীয় দেৱতা নেৰিয়াছ আৰু সাগৰীয় দেৱী অ'চেনিড ড'ৰিছৰ নেৰেইডছ নামৰ ৫০ গৰাকী কন্যাৰ ভিতৰত অন্যতম এগৰাকী কন্যা আছিল।

কিংবদন্তি

হেলি গ্ৰীক শ্ৰুতিকথাৰ সাগৰীয় দেৱতা নেৰিয়াছ আৰু সাগৰীয় দেৱী অ'চেনিড ড'ৰিছৰ নেৰেইডছ নামৰ ৫০ গৰাকী কন্যাৰ ভিতৰত অন্যতম এগৰাকী কন্যা আছিল। হোমাৰৰ ইলিয়াডত বৰ্ণনা কৰা অনুসৰি একিলিছে মৃত পেট্ৰ'ক্লাছৰ বাবে কৰা দুখৰ সমভাগি হোৱা মাতৃ থেটিছক সংগ দিবলৈ সাগৰৰ গভীৰতাৰ পৰা ওলাই আহি ট্ৰয়ৰ উপকূলত সমবেত হোৱা ৩৩ গৰাকী নেৰেইডছৰ ভিতৰত হেলিও আছিল।

তথ্য সংগ্ৰহ

শ্ৰেণী:গ্ৰীক কিংবদন্তি
গগৈ

গগৈ (ইংৰাজী ভাষা:Gogoi, ) হৈছে টাই-আহোমসকলৰ এটা বংশ বিভাজন তথা বৰ্তমানৰ এটা আহোম উপাধি। চুখ্ৰুংফাই টাই-আহোম বংশ স্পষ্ট কৰিবলৈ সাতঘৰীয়া টাই-আহোমক গগৈ আৰু গোহাঁই বুলি ভাগ কৰিছিল। গগৈ শব্দটো গোগৈ (𑜕𑜥𑜕𑜩𑜨 Gu-Goi) টাই-আহোম ভাষাৰ "আহোম বুৰঞ্জী"ত উল্লেখ কৰা‌ হৈছে ।

বুৰঞ্জী

গগৈ-গোহাঞি বিভাজন

চাওফা চ্যু-খ্ৰুং-ফাই টাই-আহোম বংশৰ চিন ৰাখিবলৈ সাতঘৰীয়া আহোমক ("সাত ঘৰ টাই-আহোম অভিজাত বংশক") গোহাঞি আৰু গগৈ নামৰ প্ৰধান দুটা ভাগত বিভক্ত কৰিছে। এই নিয়ম অনুসৰী গোহাঞিসকলক বাদ দি আন সকলো সাতঘৰীয়া আহোমৰ বংশধৰে গগৈ উপাধি ব্যৱহাৰ কৰিব লাগিব আৰু সাতঘৰৰ বাহিৰৰ আন কোনো আহোমে গগৈ উপাধি ব্যৱহাৰ কৰিব নোৱাৰিব। তিনিজন গোহাঁই ফৈদৰ বংশধৰ, বৰগোহাঞি, বুঢ়াগোহাঞি আৰু বৰ পাত্ৰ গোহাঞিয়ে কেৱল গোহাঞি উপাধি ব্যৱহাৰ কৰিব পাৰিব।

উপাধিলৈ উন্নীতকৰণ

১৮৯৩ চনৰ আহোম সভাত প্ৰস্তাৱ কৰি গগৈ উপাধিটো সকলোৱে লিখিব পৰা ব্যৱস্থা কৰি দিয়া হয়। যাৰ বাবে ইয়াৰ পৰৱৰ্তী সময়ছোৱাত আহোমৰ বিভিন্ন খেলৰ লোকসকলে গগৈটো উপাধি হিচাপে লিখিবলৈ আৰম্ভ কৰে। বিভিন্ন ফৈদৰ আহোম মানুহে গগৈক উপাধি হিচাপে ব্যৱহাৰ কৰে। কিছু বুৰঞ্জীবিদৰ মতে হাবুংৰ বলিয়া বুঢ়াগোহাঁইৰ বংশধৰ সকলে গগৈ উপাধি ব্যৱহাৰ কৰিছিল।

উল্লেখযোগ্য গগৈ উপাধিৰ ব্যক্তি

গগৈ উপাধিৰ কেইজনমান উল্লেখযোগ্য ব্যক্তি হ'ল-
তৰুণ গগৈ (অসমৰ প্ৰাক্তন মুখ্যমন্ত্ৰী)
কেশৱ চন্দ্ৰ গগৈ (অসমৰ প্ৰাক্তন মুখ্যমন্ত্ৰী)
ৰঞ্জন গগৈ (প্ৰাক্তন মুখ্য ন্যায়াধীশ)
অখিল গগৈ (শিৱসাগৰ সমষ্টিৰ বিধায়ক,ৰাইজৰ দলৰ সভাপতি)
পুলক গগৈ (চিত্ৰশিল্পী, চলচ্চিত্ৰ পৰিচালক তথা প্ৰযোজক)
গৌৰৱ গগৈ (সাংসদ)
লীলা গগৈ (বিশিষ্ট সাহিত্যিক, বুৰঞ্জীবিদ, গ্ৰন্থকাৰ, শিক্ষাবিদ অসম সাহিত্য সভাৰ সম্পাদক, উপ-সভাপতি)
লুৰিন জ্যোতি গগৈ ( অসম জাতীয় পৰিষদৰ বৰ্তমানৰ সভাপতি,সদৌ অসম ছাত্ৰ সন্থাৰ প্ৰাক্তন সম্পাদক)

লগতে চাওক

আহোম জনগোষ্ঠী

তথ্যসূত্ৰ

উৎস প্ৰসংগ

Borboruah, Hiteswar (1997). Ahomar Din Ed. 2nd (in Assamese) (2nd ed.). Publication board of Assam.

শ্ৰেণী:আহোম ৰাজ্য
শ্ৰেণী:উপাধি
নগাজৰী-খনিকৰগাঁৱৰ শিলালিপি

নগাজৰী-খনিকৰগাঁৱৰ শিলালিপি অসমৰ গোলাঘাট জিলাৰ নগাজৰী-খনিকৰ গাঁও অঞ্চলত উদ্ধাৰ কৰা পঞ্চম শতিকাৰ শিলালিপি। ভূমি অনুদান হিচাপে খোদিত শিলালিপিখন খণ্ডিত ৰূপত পোৱা গৈছে। এইখন পূৰ্ব প্ৰকাৰৰ ব্ৰাহ্মী লিপিৰে সংস্কৃত ভাষাত লিখা হৈছে। শৈলী, ভাষা আৰু লিপিৰ ফালৰ পৰা ইযাৰ সৈতে উমাচল শিলালিপি আৰু বাৰগংগা শিলালিপিৰ সৈতে সাদৃশ্য দেখা যায়। এই শিলালিপিৰ উল্লেখযোগ্য বৈশিষ্ট্য হৈছে সকলো কামৰূপ শিলালিপিৰ ভিতৰত একমাত্ৰ ইয়াত 'ব' আৰু 'ৱ' বৰ্ণৰ মাজত পাৰ্থক্য পৰিলক্ষিত হয়। ইয়াৰ উপৰিও যিহেতু ইয়াত স্থানীয় প্ৰাকৃতৰ কোনো প্ৰভাৱ দেখা নাযায়, সেয়ে এই শিলালিপিখনক বহু পণ্ডিতে উমাচল শিলালিপিতকৈ পুৰণি বুলি গণ্য কৰে। সেইমত অনুসৰি নগাজৰী-খনিকৰগাঁৱৰ শিলালিপি অসমত উদ্ধাৰিত আটাইতকৈ পুৰণি শিলালিপি। ইয়াৰ জৰিয়তে পঞ্চম শতিকাৰ ভিতৰত আৰ্য সংস্কৃতি গোলাঘাট অঞ্চললৈ বিয়পি পৰিছিল বুলি ঠাৱৰ কৰিব পাৰি।

আৱিষ্কাৰ

১৯৭২ চনৰ আগতে নগাজৰী অঞ্চলৰ কিছুমান ধ্বংসাৱশেষৰ মাজত খানিকাৰগাঁৱৰ লুদুৰাম শইকীয়া শিলালিপিখন সংগ্ৰহ কৰিছিল। ১৯৭২ চনৰ আশে পাশে এই শিলালিপি এম কে শইকীয়াই লুদুৰামৰ বাসগৃহত লক্ষ্য কৰিছিল। তাৰপিছত তেওঁ লুদুৰামৰ পৰা ইয়াক উদ্ধাৰ কৰে। পিছলৈ গোলাঘাটৰ দেৱৰাজ ৰয় মহাবিদ্যালয়ে শিলালিপিখনক অসম ৰাজ্যিক সংগ্ৰহালয়ত সংৰক্ষণৰ বাবে দান কৰে।

পাঠ

শিলালিপিখনৰ পাঠ খণ্ডিত ৰূপত উদ্ধাৰ কৰা হৈছে আৰু ইয়াত কোনো সম্পূৰ্ণ বাক্য উপলব্ধ নহয়। ইয়াক সংস্কৃতৰ শ্লোক বা পদত লিখা হৈছিল বুলি বিশ্বাস কৰা হয়। যিহেতু ইয়াৰ পাঠ খণ্ডিত, সেয়ে কোনো ইংৰাজী অনুবাদ উপলব্ধ নহয়। তথাপিও এইটো নিশ্চিত কৰা হৈছে যে শিলালিপিটো ভূমিৰ অনুদানৰ সৈতে জড়িত। এই অনুদানৰ ভূমিৰ পূবত "ডিব্ৰুমুখক্ষদা" বা এখন জলাশয় আৰু পশ্চিমত এজোপা বট গছৰ দ্বাৰা আবৃত আছিল।

তথ্য উৎস

গ্ৰন্থৰাজি

শ্ৰেণী:অসমৰ ইতিহাস
শ্ৰেণী:অসমৰ ভাষা আৰু লিপি